28/12/2022 | Administración LocalMunicipal
Toques
Aprobación das bases xerais que rexerán as convocatorias dos procesos selectivos correspondentes ás prazas de estabilización de emprego temporal do Concello de Toques incluidas na OEP extraordinaria derivada da Lei 20/2021

ANUNCIO Logo de aprobar por Resolución de Alcaldía número 331/2022 de data 22 de decembro de 2022, as bases xerais que rexerán as convocatorias dos procesos selectivos correspondentes ás prazas de estabilización de emprego temporal do Concello de Toques incluidas na OEP extraordinaria derivada da Lei 20/2021, de 28 de decembro, de medidas urxentes para a redución da temporalidade no emprego público, procede a súa publicación íntegra no Boletín Oficial da Provincia. Achéganse as bases xerais que rexerán as convocatorias: BASES XERAIS QUE REGULARÁN AS CONVOCATORIAS DE PROCESOS SELECTIVOS CORRESPONDENTES ÁS PRAZAS DE ESTABILIZACIÓN DE EMPREGO TEMPORAL DO CONCELLO DE TOQUES INCLUÍDAS NA OFERTA DE EMPREGO PÚBLICO EXTRAORDINARIA DA LEI 20/2021 PRIMEIRA. Obxecto da Convocatoria É obxecto das presentes bases a regulación dos aspectos comúns para a convocatoria e proceso de selección de persoal funcionario de carreira e persoal laboral fixo, mediante procedemento de estabilización de emprego temporal da Disposición adicional sexta da Lei 20/2021, de 28 de decembro, de medidas urxentes para a redución da temporalidade no emprego público, dentro do marco xeral de execución da Oferta Pública de Emprego extraordinaria de estabilización, aprobada por Resolución de Alcaldía número 134/2022 de data 13 de maio de 2022 e publicada no Boletín Oficial da Provincia de A Coruña número 104 de data 2 de xuño de 2022; As prazas estruturais vacantes son: PERSOAL FUNCIONARIO: PERSOAL LABORAL: SEGUNDA. Condicións de Admisión de Aspirantes Para poder participar nos procesos selectivos será necesario reunir os seguintes requisitos, de acordo co establecido no artigo 56 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro: a) Ter a nacionalidade española sen prexuízo do disposto no artigo 57 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro. b) Posuír a capacidade funcional para o desempeño das tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. Só por lei poderá establecerse outra idade máxima, distinta da idade de xubilación forzosa, para o acceso ao emprego público. d) Non ser separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin acharse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non acharse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao empregado público. e) Posuír a titulación esixida. Estos requisitos deberán posuírse como data límite o último día do prazo de presentación de instancias. TERCEIRA. Quenda de Reserva Reservarase unha cota non inferior ao sete por cento das vacantes ofertadas para ser cubertas entre persoas que acrediten posuír unha discapacidade de grao igual ou superior ao trinta e tres por cento. A reserva do mínimo do sete por cento realizarase de maneira que, polo menos, o dous por cento das prazas ofertadas o sexa para ser cubertas por persoas que acrediten discapacidade intelectual e o resto das prazas ofertadas o sexa para persoas que acrediten calquera outro tipo de discapacidade. A opción a quenda de reserva deberá facerse constar na solicitude de participación polo interesado, atendendo ao disposto na Base Cuarta do presente documento. En todo caso o grao de discapacidade que resulte acreditado deberá ser compatible co desempeño das tarefas e funcións correspondente ao posto ofertado. CUARTA. Forma e Prazo de Presentación de Instancias As solicitudes (Anexo I), requirindo tomar parte nas correspondentes probas de acceso nas que os aspirantes farán constar que reúnen as condicións esixidas nas presentes bases xerais para a praza que se opte, dirixiranse ao Sr. Alcalde-Presidente do Concello, e presentaranse no Rexistro Electrónico Xeneral deste Concello ou nalgún dos lugares previstos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de vinte días hábiles contados a partir do día seguinte ao da publicación do anuncio da convocatoria no Boletín Oficial do Estado. As bases íntegras publicaranse no Boletín Oficial da Provincia de A Coruña, na sede electrónica deste Concello ( https://sede.toques.es ) e no Taboleiro de Anuncios do Concello, inseríndose un extracto da convocatoria no Boletín Oficial do Estado. Os aspirantes que opten por quenda de reserva de persoas con discapacidade farano constar na súa solicitude, declarando que reúnen as condicións esixidas pola normativa aplicable e indicando as adaptacións de tempo e medios necesarios para asegurar a súa participación en igualdade de condicións cos demais aspirantes. Á súa solicitude achegará certificado de discapacidade onde se acrediten as deficiencias permanentes que deron lugar ao grao de discapacidade recoñecido, para que posteriormente o Tribunal entre a valorar a procedencia ou non das adaptacións solicitadas. Unha vez analizadas as necesidades específicas de cada un dos aspirantes que participan en quenda de reserva, o Tribunal adoptará as medidas necesarias de adaptacións de tempo e medios que serán publicadas na sede electrónica deste Concello ( https://sede.toques.es ); Os datos persoais incluídos na solicitude de participación serán tratados unicamente para a xestión do proceso selectivo, é dicir para a práctica das probas de selección e as comunicacións que deban realizarse. Cando sexa necesario publicar un acto administrativo que conteña datos persoais publicarase da forma que determina a disposición adicional sétima da Lei Orgánica 3/2018, de 5 de decembro, de Protección de Datos Persoais e garantía dos dereitos dixitais. O Concello será o responsable do tratamento destes datos. QUINTA. Admisión de Aspirantes Expirado o prazo de presentación de instancias, a Alcaldía ditará resolución no prazo máximo dun mes, declarando aprobada a lista provisional de admitidos e excluídos. Na devandita resolución, que se publicará no Boletín Oficial da Provincia de A Coruña, na sede electrónica deste Concello ( https://sede.toques.es ) e no Taboleiro de Anuncios do Concello, sinalarase un prazo de dez días hábiles para emenda. Transcorrido o prazo de emenda, pola Alcaldía aprobarase a lista definitiva de aspirantes admitidos e excluídos, que se publicará no Boletín Oficial da Provincia de A Coruña, na sede electrónica deste Concello ( https://sede.toques.es ) e no Taboleiro de Anuncios do Concello. Igualmente, na mesma resolución, farase constar a designación nominal do Tribunal. SEXTA. Tribunal Calificador Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros, e tenderase, así mesmo, á paridade entre muller e home. O persoal de elección ou de designación política, os funcionarios interinos e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. O Tribunal poderá dispor a incorporación ao seu labor no proceso selectivo de asesores especialistas, para aqueles aspectos concretos do proceso selectivo debido á especialización técnica do traballo a realizar. A súa función circunscríbese a un mero asesoramento, é dicir actúan con voz, pero sen voto, non participan na toma de decisións do Tribunal. Asesórelos deberán gardar sixilo e confidencialidade acerca dos datos e asuntos sobre os que teñan coñecemento a consecuencia da súa colaboración no Tribunal. A abstención e recusación dos membros do Tribunal será de conformidade cos artigos 23 e 24 da Lei 40/2015, de 1 de outubro, de Réxime Xurídico do Sector Público. SÉTIMA. Sistemas de Selección e Desenvolvemento dos Procesos PROCEDEMENTO DE SELECCIÓN: CONCURSO De conformidade coa Disposición adicional sexta da Lei 20/2021, de 28 de decembro, de medidas urxentes para a redución da temporalidade no emprego público as Administracións Públicas convocarán, con carácter excepcional e de acordo co previsto no artigo 61.6 e 7 do TREBEP, polo sistema de concurso, aquelas prazas que, reunindo os requisitos establecidos no artigo 2.1, estivesen ocupadas con carácter temporal de forma ininterrompida con anterioridade a 1 de xaneiro de 2016. No concurso de méritos se valorará a experiencia profesional e a formación ou capacitación profesional ( valoración de cursos relacionados coas función a desempeñar ), dacordo co que se establezan nas bases específicas. As puntuacións máximas correspondentes a cada un dos méritos evaluables ( experiencia profesional e formación ) determinarase nas bases específicas de cada convocatoria.7.1.- Experiencia profesinal: No concurso de méritos comprobaranse e cualificaranse os méritos alegados polos aspirantes, que deben xustificarse con documentos orixinais ou copias cotexadas. As puntuacións correspondentes a cada un dos méritos evaluables determinarase nas bases específicas de cada convocatoria. Valoraranse a experiencia profesional na forma que se describa nas bases específicas correspondentes, que tamén determinarán a puntuación máxima. A experiencia profesional deberá acreditarse mediante certificación, expedida pola Administración Pública na que se prestaran os servizos, facendo constar o posto de traballo que desempeñou e o cómputo total de días, meses ou anos traballados, que deberá especificar os departamentos e funcións dos postos desempeñados. Para tal efecto non se terán en conta as fotocopias de contratos de traballo, nin a vida laboral expedida pola tesourería xeral da Seguridade Social. Enténdese por servizos prestados na Administración pública os que derivan dunha contratación laboral temporal, da condición de persoal funcionario de carreira ou interino en calquera das súas modalidades. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial.7.2.- Formación ou capacitación profesional: Asimesmo, no concurso de méritos se valorarán cursos ou actividades formativas, segundo se indique nas bases específicas de cada convocatoria, cun máximo que tamén se indicará nesas bases. A formación ou capacitación profesional deberá acreditarse mediante certificación orixinal ou copia compulsada, expedida pola Administración Pública ou entidade privada que impartíu o curso, ou mediante orixinal ou copia compulsada do diploma de asistencia ou aproveitamento, facendo constar o número de horas e as materias impartidas no mencionado curso. O tribunal non poderá en ningún caso aprobar nin declarar que superou as probas selectivas un número superior de aspirantes ó de postos convocados en cada proceso selectivo. Calquera proposta de aprobados que contraveña o establecido anteriormente será nula de pleno dereito. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida na valoración da experiencia profesional. De non ser posible dirimir o empate conforme ao anterior, atenderase a puntuación obtida na valoracón dos cursos de formación. De persistir o empate este resolverase por sorteo. OITAVA. Cualificación e criterios de desempate A puntuación máxima de todos os méritos será de 100 puntos. A cualificación final será a suma dos puntos obtidos na fase de concurso. No caso de empate, a orde se establecerá atendendo sucesivamente ós seguintes criterios e polo seguinte orde: 1.- Maior puntuación nos servizos prestados no propio corpo, escala, categoría ou equivalente da entidade local convocante en calidade de persoal temporal.2.- Maior puntuación nos servizos prestados no propio corpo, escala, categoría ou equivalentes doutras administracións públicas ( distintas da entidade local convocante ) en calidade de persoal temporal.3.- Maior puntuación nos servizos prestados en outros corpos, escalas, categorías ou equivalentes da entidade local convocante en calidade de persoal temporal.4.- Maior puntuación nos servizos prestados en outros corpos, escalas ou categorías no resto do sector público en calidade de persoal temporal. NOVENA. Relación de Aprobados, Acreditación de Requisitos Esixidos e Nomeamento Unha vez terminada a baremación e consideradas as reclamacións presentadas, o Tribunal fará pública a relación de aspirantes por orde de puntuación na sede electrónica deste ( https://sede.toques.es ) e no Taboleiro de Anuncios do Concello de Toques. Os aspirantes propostos acreditarán ante a Administración, dentro do prazo de 20 días hábiles desde que se publican no Boletín Oficial da Provincia de A Coruña, na sede electrónica deste Concello ( https://sede.toques.es ) e no Taboleiro de Anuncios do Concello, os seguintes documentos xustificativos das condicións de capacidade e requisitos esixidos na convocatoria: a) Documento nacional de identidade mediante copia compulsada. b) Fotocopia debidamente compulsada do título académico esixido para o ingreso. c) Certificado médico actualizado –considerarase actualizado se non ten unha antigüidade superior a tres meses–, sen prexuízo dun posterior recoñecemento, de non padecer enfermidade ou eiva física ou psíquica que impida o normal exercicio das funcións propias da praza a desempeñar. No suposto de minusvalía deberá aportarse tamén o certificado acreditativo correspondente. d) Declaración xurada de non ter sido separado do servizo das administracións públicas e non estar incurso nalgunha das causas de incapacidade ou incompatibilidade determinadas na lexislación vixente. e) Documentación xustificativa daqueles outros requisitos esixidos para o ingreso nas bases específicas de cada proceso selectivo. f) Fotocopia do número de afiliación á Seguridade Social acompañada do orixinal, ou de ser o caso, xustificación de non estar afiliado. g) Documento acreditativo de conta bancaria. h) Calquera outro documento requirido nas bases específicas de cada convocatoria para participar no proceso selectivo debidamente compulsado. Ante a imposibilidade, debidamente xustificada, de presentar os documentos sinalados, os aspirantes poderán acreditar que reúnen as condicións esixidas mediante calquera outro medio de proba admitido en dereito. Quen dentro do prazo indicado, e salvo os casos de forza maior, non presentasen a documentación ou da mesma deducísese que carecen dalgún dos requisitos esixidos, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación. O Alcalde deberá de nomear funcionario ao aspirante proposto, no prazo de un mes a contar desde a terminación dos vinte días anteriores. O nomeamento mencionado publicarase no Boletín Oficial da Provincia de A Coruña, na sede electrónica deste Concello ( https://sede.toques.es ) e no Taboleiro de Anuncios do Concello. Unha vez publicado o nomeamento de funcionario, este deberá tomar posesión ou incorporarse no prazo dun mes. No caso de persoal laboral, procederase á formalización do correspondente contrato de traballo e a incorporación ao posto de traballo dentro do prazo que se estableza. Poderá establecerse a superación do período de proba que corresponda de acordo coa normativa laboral, co que se culmina o proceso e o traballador adquirirá a condición de empregado público. Formalizado o contrato deberase comunicar á oficina pública de emprego que corresponda, no prazo dos dez días seguintes á súa concertación; así mesmo, deberase informar á representación legal dos traballadores, mediante entrega dunha copia básica dos contratos celebrados. DÉCIMA. Incompatibilidades Os aspirantes propostos quedarán suxeitos, no seu caso, ao cumprimento das prescricións contidas na Lei 53/1984, de 26 de decembro, sobre Incompatibilidades do Persoal ao Servizo das Administracións Públicas, e demais normativa aplicable. UNDÉCIMA.- Carácter vinculante das bases. Estas Bases Xerais vincularán ó Concello de Toques, ós tribunais cualificadores e ós aspirantes que participen nos procesos selectivos que sexan convocados a través das bases específicas de cada proceso selectivo. DÉCIMA SEGUNDA. Incidencias Os tribunais de cada proceso selectivo quedan facultados para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. As presentes bases e convocatoria poderán ser impugnadas de conformidade co establecido na Lei 39/2015, de 1 de outubro, do Procedemento Administrativo Común das Administracións Públicas. Contra a convocatoria e as súas bases, que esgotan a vía administrativa, poderase interpor polo interesados recurso de reposición previo ao contencioso-administrativo no prazo dun mes ante a Alcaldía, ou ben recurso contencioso-administrativo no prazo de dous meses ante o Xulgado do Contencioso-Administrativo a partir do día seguinte ao de publicación do anuncio correspondente no Boletín Oficial da Provincia (artigo 46 da Lei 29/1998, de 13 de xullo, Reguladora da Xurisdición Contencioso-Administrativa). No non previsto nas bases, será de aplicación o texto refundido da Lei do Estatuto Básico do Empregado Público aprobado por Real Decreto Lexislativo 5/2015, de 30 de outubro; a Lei 7/1985, de 2 de abril, Reguladora das Bases do Réxime Local; o texto refundido das disposicións legais vixentes en materia de Réxime Local aprobado por Real Decreto Lexislativo 781/1986, de 18 de abril; e o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado por Real Decreto 364/1995, de 10 de marzo, con carácter supletorio. En Toques, o asina o Sr. Alcalde na data que figura á marxe; ANEXO I: SOLICITUDE DO INTERESADO Toques, 22 de decembro de 2022 O alcalde, Asdo.: José Angel Penas Garcia